Beurtkrag vir die naweek afgeskaf(Argieffoto: Unsplash) Beurtkrag kan weens ’n laer aanvraag na elektrisiteit vroeër as verwag opgeskort word, wat beteken Suid-Afrikaners kan uitsien na ’n naweek sonder beurtkrag. Eskom het Vrydagmiddag aangekondig dat beurtkrag om middernag opgeskort sal word en na verwagting eers Maandag weer ingestel word. Fase 2-beurtkrag sal egter nog tot vanmiddag 16:00 geld voordat fase 3 sal inskop en tot middernag ingestel sal word. ’n Opwekkingseenheid elk by die Arnot-, Kendal- en Krielkrag-stasie kon sedert Donderdagoggend weer na diens terugkeer, terwyl twee eenhede by die Tutuka-kragstasie weer in diens gestel is. In hierdie stadium is 6 234 MW weens beplande instandhoudingswerk nie beskikbaar nie en nog 13 779 MW is weens onbeplande instandhoudingswerk nie beskikbaar nie. Eskom sal na verwagting Sondag ’n vooruitsig op volgende week verskaf óf sodra daar groot veranderinge oor die naweek plaasvind. #POWERALERT1 Due to lower weekend demand, loadshedding will be suspended at midnight. Stage 2 loadshedding will again be implemented on Monday pic.twitter.com/0T7ucsr0lH — Eskom Hld SOC Ltd (@Eskom_SA) October 28, 2022